Kamu bisa jelasin ke aku soal Sekolah Menengah Kebangsaan Seberang Jaya dalam bahasa melayu?

Sekolah Menengah Kebangsaan Seberang Jaya terletak di Seberang Perai, Pulau Pinang, Malaysia dan ditubuhkan pada tahun 1990.

Sekolah Menengah Kebangsaan Seberang Jaya telah ditubuhkan pada 4 Disember 1989, bermula dengan 253 orang pelajar. Oleh kerana bangunan sekolah masih lagi dalam pembinaan, para pelajar ditempatkan sementara di Sekolah Kebangsaan Permatang Pauh iaitu lebih kurang 3km dari tapak sekolah yang sebenar. Pada Mac 1990, para pelajar dipindahkan pula ke Sekolah Kebangsaan Seberang Jaya II, Lengkok Tenggiri. Pembinaan sekolah tergendala selama hampir dua tahun kerana kontraktor tidak dapat menyiapkannya pada masa yang ditetapkan. Enrolmen sekolah telah meningkat lebih 600 orang pada tahun 1992. Sekolah Kebangsaan Seberang Jaya II, iaitu sekolah yang ditumpangi tidak dapat menampung pelajar-pelajar SMKSJ sebelah petang.

Pada 1 Disember 1992, para pelajar dipindah ke bangunan baru yang masih dalam penyelenggaran dan hanya dibenarkan menduduki blok A sahaja. Blok B dan C masih lagi dalam pembinaan. Pembelajaran berjalan tanpa bekalan elektrik dan air selama 4 bulan sehinggalah keseluruhan pembinaan siap dan diserahkan kepada pihak pentadbir sekolah pada bulan Mac 1992. Namun, keadaan yang kurang lengkap tanpa bilik guru, perpustakaan, malmal dan stor menyukarkan perjalanan pentadbiran sekolah. Walau bagaimanapun, dengan kerjasama para guru, pelajar, PIBG dan Pejabat Pelajaran Daerah, keadaan sekolah dapat berjalan lancar, baik dan teratur.

Kini, bangunan Sekolah Menengah kebangsaan Seberang Jaya telah bertambah dengan pembinaan 2 blok bangunan lagi iaitu Blok D dan E. Pertambahan bangunan ini menyediakan pelbagai kemudahan dengan adanya 46 bilik darjah, 2 bilik guru, bilik disiplin, bilik kaunseling, ERT, dewan serbaguna, makmal sains, makmal bahasa, bilik komputer, gimnasium, bengkel, bilik kesihatan, bilik seni, bilik mesyuarat, pusat sumber, koperasi, pejabat pegurusan dan stor.

Pada 2003, kelas tingkatan 6 telah diwujudkan iaitu satu kelas sains dan satu  kelas kemanusiaan. Pelajar tingkatan 6 terdiri daripada pelajar Sekolah Menengah Kebangsaan Seberang Jaya, Sekolah Menengah Kebangsaan Bagan Jaya dan Sekolah Menengah Kebangsaan Mak Mandin.

Suasana Sekolah Menengah Kebangsaan diceriakan dengan pembinaan taman mini, taman bacaan, taman rekreasi, taman herba dan kolam ikan. Pada tahun 2004, sekolah ini sekali lagi mengalami perubahan. Persekolahan satu sesi diperkenalkan sehinggalah sekarang.